N'okwu ya ka ọ na-anabata ndị ahụ, gọvanọ Willie Obianọ kọwapụtara na ezi mmekọrịta tọrọ àtọ adịlarị n'etiti steeti ahụ na ụlọ ọba ego ukwu ahụ, ọ kachasị n'ebe o metụtara ịkwalite ọnọdụ akụnụba, ngalaba agụm akwụkwọ, ngalaba ọrụ ugbo, gburugburu nakwa ọtụtụ ụzọ ndị ọzọ dị iche iche nke ụlọ ọba ego ahụ sigoro nye steeti ahụ nkwàdo, tinyere amụma FADAMA, nke nyegoro aka mee ka a na-akọpụta nri nyàfụ nyàfụ na steeti ahụ site n'ahọ ruo n'ahọ.
